
Rhan B – Adroddiad ysgrifenedig
Ysgrifennwch adroddiad adfyfyriol personol yn archwilio natur cymunedau, teuluoedd ac ysgolion mewn perthynas â’ch credoau a’ch tybiaethau – sut gallai’r rhain lywio eich datblygiad i fod yn athro proffesiynol
Rydym i gyd yn cofio un athro a wnaeth gwahaniaeth i’n bywyd ysgol gan baratoi ac ysbrydoli ein dyfodol.  Mae gan athrawon rôl pwysig iawn i ddatblygu’r plant ar gyfer y byd go-iawn yn enwedig athrawon y Cyfnod Sylfaen. Mae angen llawer o nodweddion allweddol i lwyddo yn y maes yma i ddatblygu’n gymdeithasol, emosiynol, ddeallusol a chorfforol plentyn. 
Yr wyf o hyd wedi ymddiddori yn natblygiad plentyn a’u chwilfrydedd hwy at ddysgu ac wedi penderfynu yn ifanc iawn fy mod am wneud gwahaniaeth i lawer o ddisgyblion tra byddaf yn fy ngyrfa. Wrth i mi ystyried plant y Cyfnod Sylfaen, gwelaf dysgwyr cyffrous a brwd sy’n awyddus i ddysgu.  Gwelaf dysgwyr sydd wrth eu bodd yn defnyddio dychymyg er mwyn darganfod pethau newydd.  Gwelaf dysgwyr ymholgar sydd am ddeall sut mae’r byd o gwmpas yn gweithio.   Ond yr wyf o hyd wedi tybio mae gweithgareddau sy’n cael eu harwain gan oedolyn oedd dysgu yn y Cyfnod Sylfaen ac o fy mhrofiad i pan oeddwn i yr oed di-niwed yma.    
Trwy fy mhrofiadau pontio a chyfeiriadau at y Cwricwlwm newydd, (HWB 2020) cytunaf bod hi’n amser i ddiwygio’r system addysg ac yn falch o weld addysg yng Nghymru yn newid i fod yn addysg llawer mwy cyfoes i gyfatebu’r dechnoleg a newidiadau byd gwaith. Dywed Llywodraeth Cymru (2017) “Rydyn ni eisiau i blant fwynhau dysgu – gan ddatblygu sgiliau, gwybodaeth, a chydnerthedd emosiynol... dylai pobl ifanc fod yn uchelgeisiol, yn wybodus, yn llawn menter, ac yn barod i chwarae rôl yn y gymuned a chymdeithas.”  Dyma prif amcanion y Cwricwlwm Newydd sydd wedi’i gynllunio i helpu pob dysgwr i ddilyn y pedwar diben. Er fod Cwricwlwm Newydd yn ymddangos i Gymru, mae nifer o egwyddorion y Cyfnod Sylfaen yn parhau.
Erbyn hyn, gallaf ddeall bod plant yn dysgu’n weithredol a thrwy brofiadau uniongyrchol ac ymarferol. Gwnaeth cyfnodau pontio pwysleisio ar bwysigrwydd o ddarparu digon o gyfleoedd chwarae a dychmygus wrth ddysgu plant y Cyfnod Sylfaen.  Dywed athro, Jarmila Bubikova-Moan “play contributes to children holistic development as well as specific developmental areas such as social, emotional, cognitive and linguistic.  Play is the foundation for later learning.” Diddorol yw sylwi y frawddeg olaf yma sy’n awgrymu bod sail addysg da ym mlynyddoedd cynnar plentyn ac sy’n gwneud gwahaniaeth i weddill ei addysg.  Er y pwyslais ar chwarae, mae llawer o elfennau eraill yn plethu mewn i fyd addysg plentyn.   Credaf bod theori cymdeithasol-ddiwylliannol Vygotsky yn un dylanwadol i ysgolion yn gyffredinol ond yn fwyfwy i blant y blynyddoedd cynnar. (Moll (1992) tud 1)  Awgrymai ei theori ef am bwysigrwydd rhieni, cyfoedion a’r gymdeithas i ddatblygiad llawn plentyn ac y mae’n fodd i ddylanwadu ar eraill, a dim ond yn ddiweddarach yn dod yn fodd o ddylanwadu ar eich hun. (Moll (1992) tud 17).  Wrth ryngweithio ag eraill, cred y damcaniaethwr yma byddai dysgwyr yn dangos gwell dealltwriaeth o’r byd o’i cwmpas gan ddysgu trwy brofiadau ymarferol sy’n uniongyrchol.  (Ferreira 2014 tud 10) 

Ers dechrau fy nghwrs mewn addysg, mae fy nghredoau a fy nhybiaethau wedi newid a chryfhau cryn dipyn sy’n profi dyfnder ac eangder addysg. Yr oeddwn o hyd wedi deall bod chwarae yn y Cyfnod Sylfaen yn bwysig, ond heb gwerthfawrogi ei ddylanwad yn llawn.  Cred y damcaniaethwr Piaget bod chwarae’n annatod i ddatblygiad deallusrwydd plentyn ac yn dadlau “imaginative play is a function of how the young child is capable of thinking.” (Fink, 1976, tud. 1) Trwy fy mhrofiad pontio ag ysgolion, yr un neges cafodd ei gyfleu gan weld y disgyblion wrth eu boddau yn chawarae a dysgu.  Mae’r Cyfnod Sylfaen yn seiliedig ar chwarae ond mae angen i’r chwarae yma cael amcanion clir gan fod yn hwyl ac yn heriol gan sicrhau “balance between schemes and environment” (Huitt a Hummel, 2003, tud. 1) Trwy gynllunio’r chwarae’n ofalus  credaf bydd hyn yn helpu’r dysgwyr i feddwl gan fedru gwneud  synnwyr o’r byd o’u cwmpas. O brofiad, gwelais plant yn datrys problemau gan gyfathrebu a defnyddio iaith yn briodol. Maen’t yn llwyddo i ddatblygu nifer o sgiliau newydd gyda sgiliau ieithyddol yn un o’r rhai pwysicaf.  Mae angen i mi sylweddol y dylanwad sydd gan athrawon ar eu dysgwyr gan sicrhau bod pob un yn cael eu cynnwys a’u datblygu’n briodol. 
Agwedd arall nad oeddwn wedi gwerthfawrogi’n llawn oedd cysylltiadau’r rieni â’r gymuned leol i alluogi meithrin plentyn cyflawn. Dywed  Kendra Cherry (2019) - sy’n awdur addysgiadol sy’n helpu myfyrwyr i ddysgu am seicoleg addysg – “Socio-cultural theory focuses not only how adults and peers influence individual learning, but also on how cultural beliefs and attitudes affect how learning takes place.” Diddorol yw sylwi bod y Cwricwlwm Newydd “Dyfodol Llwyddiannus’ (2016) gan yr Athro Graham Donaldson wdi llwyddo i gydnabod pwysigrwydd y gymuned ac yn ymddangos yn amlwg yn un o’r 4 diben. Mae  “dinasyddion egwyddorol, gwybodus” yn diben pwysig sydd angen datblygu’r dysgwyr i fod yn wybodus am eu diwylliant, eu cymuned, eu cymdeithas; yn parchu anghenion a hawliau pobl eraill, fel aelod o gymdeithas amrywiol. Yn ogystal, mae pwysigrwydd y gymdeithas a’r gymuned yn ymddangos yn y dibenion eraill gan ddatblygu aelod gwerthfawr o gymdeithas; ac i chwarae rhan yn llawn mewn bywyd a gwaith.   Trwy fy mhrofiad pontio ag ysgol arloesi sy’n cynllunio a datblygu’r cwricwlwm newydd, daw hyn yn amlwg trwy eu gwefannau.  Er bod hi’n ysgol prysur, y maen’t allan yn y gymuned yn rheolaidd.  Mae yna gyfleoedd di-ri i’r disgyblion wrth ymweld â’r gymuned, boed yn perfformio neu gefnogi ac fe fydd hyn yn datblygu aelod sy’n werthfawr yn y gymdeithas.   Hefyd mae tynnu’r gymuned i mewn i’r ysgol yr un mor bwysig wrth edrych ar themâu gan rannu arbenigedd allanol. Eto, mae’r agwedd yma’n cefnogi theori Vygotsky trwy ddefnyddio aelodau gwybodus o’r gymuned gan gydweithio ag arbenigwyr er mwyn i ni ffurfio dyfodol dysgu llwyddiannus yng Nghymru.
Yn ystod fy nghyfnod byr fel darpar athrawes a chysylltiad gydag ysgol, yr wyf wedi sylweddoli pwysigrwydd o sicrhau cysylltiadau agos iawn gyda’r cartref a fydd yn cynorthwyo’u plentyn gyda’r dysgu’n effeithiol. Mae plant yn gweld ysgol ble mae’u hymdrechion yn yn llwyddo, ac mae’n amlwg y byddai hyn yn dyfnhau pe bai rhieni a’r ysgol yn cyd-weithio. Gwelaf effaith cadarnhaol technoleg fodern sydd yn gallu estyn allan at rieni gan eu hysbysu a’u annog i fod yn weithgar i ddigwyddiadau â chymuned yr ysgol.  Felly, wrth i blant glywed yr un negeseuon oddi wrth athrawon a rhieni, maen’t yn deall bod angen yr un safonau yn y cartref a’r ysgol, gan gael effaith positif ar ymddygiad, sgiliau cymdeithasol a phresenoldeb.  Erbyn hyn mae ‘Cytundeb Cartref’ yn boblogaidd sy’n nodi’r hyn a ddisgwylir o’r digyblion.  (Williams, 2020). 

Wrth fyfyrio, mae edrych ar fy mhrofiadau cynnar hyd yn hyn ar addysg oed cynradd, gan ganolbwyntio ar chwarae, am natur cymunedau, teuluoedd ag ysgolion, teimlaf ei fod wedi agor fy ngorwelion ar nifer o agweddau dysgu.  Yn sicr, mae rôl dylanwadol iawn ar yr athro i geisio ysbydoli’u disgyblion gan sicrhau eu bod yn llwyddo mewn byd sy’n newid.   Rydyn ni eisiau i blant fwynhau dysgu – gan ddatblygu sgiliau, gwybodaeth, a chydnerthedd emosiynol a theimlaf bod y cwricwlwm newydd yn agor drysau newydd gan ganiatau i “bobl ifanc fod yn uchelgeisiol, yn wybodus, yn llawn menter, ac yn barod i chwarae rôl yn y gymuned a chymdeithas. Dylent fod yn barod i ffynnu yn y byd gwaith newydd.” (Llywodraeth Cymru, 2020)

Roeddwn wedi tanamcangyfrif pwysigrwydd chwarae a’r môr o gyfleoedd mae’n ei gynnig yn enwedig i blant y Cyfnod Sylfaen a chredaf bod chwarae sy’n cefnogi’r chwe maes dysgu yn cael effaith gadarnhaol.     Erbyn hyn, deallaf y rôl pwysig sydd gan y gymuned i gynnig i ysgolion ond gwerthfawrogaf bod hyn yn system sy’n gweithio’r ddwy ffordd ac yn fuddsoddiad gwerth chweil. Dywed Prif athro (blogoptimus 2018)  “School improvement and community development are interdependent.”
Ac wrth gwrs, tanbrisiais y cyswllt ysgol a chartref a’r angenrheidrwydd o rannu gwybodaeth rhwng y rhieni a’r cartref er mwyn galluogi partneriaeth llwyddiannus.  Mae sefydlu a chynnal perthynas positif rhwng yr ysgol y cartref a’r gymuned yn adeiladu perthynasau. Mae un peth yn sicr, mae’r llwybr yn ddi-ddiwedd a pharhaus os am lwyddo i fod yn addysgwraig proffesiynol.

